钦定古今图书集成/理学汇编/经籍典/第122卷 > 朱子全书一 > 《西伯戡黎》
## 钦定古今图书集成/理学汇编/经籍典/第122卷 > 朱子全书一 > 《西伯戡黎》

问：“‘《伯戡黎》’，旧说多指文王。惟陈少南吕伯恭薛季
隆以为武王。吴才老亦曰：‘乘黎’，恐是伐纣时事。”

《武王》未称王，亦只称“西伯” 而已。

铢按：《书序》言“殷始咎周，周人乘黎”，则殷自此以前未
尝恶周也。殷始有恶周之心，而周又乘袭戡胜近畿
之黎国，迫于王都，且见征伐。

黎在汉上党郡壶关，纣都朝歌。上党在朝歌之西。

此祖伊所以恐而奔告于受，曰“天既讫我殷命。”“曰恐”，
曰“奔告”曰“讫我殷命”，则其事势亦且迫矣，恐非文王
时事也。文王率殷之叛国以事纣，而孔子亦称其三
分天下有其二，以服事殷为至德，所谓有事君之小
心者，正文王之事，孔子所以谓之至德也。当时征伐
虽或有之，未必迫于畿甸，然《史记》又谓文王伐犬戎、
“密须，败耆国，耆即黎也。《史记》‘文王得专征伐，故伐之’。”
二说未知孰是，乞赐垂诲！曰：“此等无证据，可且阙之。”

此条答董叔重